(Rapport Uffiċjali u Rivedut)

Laqgħa Nru 22

It-Tlieta, 25 ta' Marzu, 2014

Stampat fl-Uffiċċju tal-Iskrivan

Prezz €2.50

Laqgħa Nru 22

It-Tlieta, 25 ta' Marzu, 2014

Il-Kumitat iltaqa' fil-Palazz, il-Belt Valletta, fis-6.52 p.m.

Il-Minuti tal-Laqgħa Nru. 14 li saret nhar it-Tlieta 10 ta' Diċembru 2013 ġew konfermati.

THE CHAIRPERSON (Onor. Deborah Schembri): Għandna xi korrispondenza li se naqrahom malajr.

Mela nqiegħed fuq il-Mejda tal-Kamra;

Email datata 18 ta' Marzu 2014 mibgħuta minn Lynsey Schembri mill-PKF Malta dwar studju li qiegħed jiġi mħejji minn din l-istess għaqda; u

Rapport dwar studji li saru mill-Ombudsman matul is-snin dwar iċ-ċentri ta' detenzjoni f'pajjiżna.

Se naqra l-ewwel email li rċevejna mingħand il-PKF Malta fejn dawn qed jgħidulna hekk;

Bażikament naħseb li huwa tajjeb li jkollna idea ta' x'inhuma l-ħsebijiet kemm tan-nies kif ukoll tal-immigranti dwar xulxin.

Li għadni m'iniex ċerta hu fuq jekk dan ir-rapport huwiex lest jew għadux qed isir għax fl-ewwel paragrafu qiegħda nieħu l-impressjoni li dan l-istudju għad irid isir u mbagħad fl-aħħar paragrafu qisu qiegħda tingħata l-impressjoni li dan diġà sar.

Għalhekk ma nistax nifhem jekk is-Sinjura tixtieqx li niltaqgħu magħha biex forsi nagħmlu xi mistoqsijiet fuq l-informazzjoni li rnexxielha tiġbor.

Avolja qiegħda nissoponi li dan ir-rapport għadu ma sarx.

Naħseb li l-aħjar ħaġa li nistgħu nagħmlu hu li niddiskutu mas-Sinjura ħalli jekk dan għadu ma sarx u hemm bżonn l-impetus tagħna, allura aħna nkunu nistgħu nagħtu l-opinjonijiet tagħna.

Mela nitlob lis-Segretarju tagħna sabiex jagħmel kuntatt magħha ħalli naraw eżatt jekk hux lest dan ir-rapport u kif l-aħjar li mmexxu.

It-tieni korrispondenza rċvejniha mingħand l-Ombudsman.

Fil-fatt meta kont qiegħda fil-House Business Committee, kien hemm l-Ombudsman preżenti u għamiltlu mistoqsija fejn bażikament tlabtu jagħtina l-affarijiet kollha li ħadmu fuqhom min-naħa tal-Uffiċċju tiegħu fuq l-immigrazzjoni irregolari.

U l-Ombudsman bagħatilna dan ir-rapport flimkien ma' din l-ittra li se naqralkom malajr;

DETENTION U OPEN CENTRES – DISKUSSJONI DWAR IS-SITWAZZJONI F'MALTA

THE CHAIRPERSON: Kif qed taraw l-Ombudsman bagħatilna trakk dokumenti u hemm ħafna affarijiet li diġà saru u għalhekk ikun tajjeb li aħna nkunu nistgħu naraw dak li diġà sar qabel ma nkomplu bid-diskussjoni tagħna.

CLAUDETTE BUTTIEGIEG: Ma nafx jekk ġejnix informati jekk dawn id-dokumenti jinstabux online għax l-Ombudsman għadu kemm nieda l-website l-ġdida tiegħu u allura qiegħda nassumi li dan it-tip ta' rapport qiegħed online wkoll.

B'hekk ma jkollniex għalfejn naħlu dak l-ammont ta' karti biex nagħmlu printout tiegħu.

THE CHAIRPERSON: Jiena ma nafx jekk huwiex qiegħed online jew le imma dejjem nistgħu niċċekkjaw ftit.

Però dan mhuwiex dokument wieħed sħiħ imma ġie kkompilat apposta għalina u fih estratti minn ħafna postijiet differenti.

U allura, sfortunatament se jkollna naħlu xi siġra biex nagħmlu kopja tiegħu biex nagħtuha lill-Membri ta' dan il-Kumitat.

Jiena nħoss li biex niddiskutu d-detention centres bdejna fit-triq it-tajba għaliex morna nagħmlu l-viżiti f'dawn iċ-ċentri imma issa rridu nitkellmu speċifikament fuq id-detention policy ma' min qiegħed jagħmel din il-policy.

Fl-ewwel laqgħa tagħna konna ġibna lill-Ministru Mallia sabiex ikellimna fuq dan is-suġġett b'mod ġenerali imma issa rridu nisimgħu lil xi ħadd mill-Ministeru ħalli nistaqsu speċifikament fuq id-detention policy u naraw daqxejn x'kien hemm s'issa, x'qiegħed isir u x'beħsiebu jinbidel qabel ma nkunu nistgħu nipproċedu.

Naħseb li dan ir-rapport li bagħatilna l-Ombudsman se jagħtina ħafna fuqiex naħdmu u nistaqsu in prepration għal meta se jiġi xi ħadd min-naħa tal-Ministeru sabiex ikellimna.

Min-naħa l-oħra naħseb li fil-laqgħa li jmiss nistgħu nġibu lil xi ħadd mill-bord tal-asylum seekers ħalli nibdew nidħlu ftit aktar fid-dettall dwar il-liġijiet u l-proċeduri.

Jien ma nafx jekk hemmx xi ħaġa li intom tridu speċifikament iżżidu ma' dan li qiegħda ngħid jiena jew forsi fuq min għandu jiġi jkellimna fil-laqgħa li jmiss.

CLAUDETTE BUTTIGIEG: Naħseb li huwa importanti ħafna li f'xi ħin fid-diskussjoni tagħna nistiednu lill-NGOs li qegħdin jaħdmu f'dan il-qasam għax huma l-iktar nies li l-immigranti forsi jiftħu iktar qalbhom magħhom u ma jarawhomx bħala forza bħalma jaraw lilna biex ngħid hekk.

Minn dak li tkellimt jiena mal-NGOs li jaħdmu f'dan is-settur, jidher li dawn għandhom relazzjoni tajba ħafna mal-immigranti u għalhekk dawn in-nies naħseb li għandhom ikunu s-sors ewlieni ta' informazzjoni għax għandhom aċċess iktar seren biex ngħid hekk ma' dawn l-immigranti.

THE CHAIRPERSON: Naqbel perfettament miegħek.

L-Onor.

CHRIS FEARNE: L-ewwelnett nixtieq niskuża ruħi talli wasalt ftit tard imma kont qiegħed f'kumitat ieħor.

Ma nafx jekk huwiex possibbli - imma mill-esperjenza tiegħi ta' meta ppilotajt l-MGM - li nitkellmu mar-rappreżentanti tal-immigranti, tar-refuġjati u tan-nies li qegħdin jistennew li jingħataw status ta' ażil għaliex fl-opinjoni tiegħi l-istorja tagħhom hija ħafna differenti milli kultant naħsbu aħna jew mill-mod ta' kif ipinġuha fil-media.

Huwa tajjeb li niddiskutu mal-NGOs u mal-uffiċjali imma naħseb li l-aktar ħaġa importanti hi to hear it from the horses mouth.

Loġistikament mhux ċert kif se naħdmuha imma naħseb li nistgħu nagħmluha anke permezz tal- NGOs li jkunu jistgħu jiddentifikaw dawk in-nies li jistgħu jiġu jkellmuna fuq l-esperjenza tagħhom meta ġew biex jgħaddu minn dan il-proċess.

THE CHAIRPERSON: Fil-fatt it-tnejn huma punti validi ħafna u nixtieq infakkarkom ftit fuq meta konna morna nagħmlu l-viżiti fil-closed detention centres kif ukoll fl-open centre.

Niftakarni nistaqsi li xtaqt li aħna, bħala Kumitat, immorru nitkellmu direttament ma' min qiegħed fis-sitwazzjoni għax proprju l-opinjoni tagħhom u l-opinjoni ta' min ikun qiegħed jara jekk għandhomx joqogħdu hawn jew le jew ta' min qiegħed jagħmel il-policy, huma żewġ opinjonijiet totalment differenti minn xulxin.

U kienu qaluli li hemm persuni li normalment iħossu li għandhom jitkellmu f'isem xulxin.

Jekk dawn il-persuni jistgħu jiġu hawnhekk - forsi jkunu eskortati peress li jkunu qegħdin f'detention centre - jew inkella nerġgħu mmorru aħna, inkunu nistgħu nitkellmu ftit magħhom fuq kif għaddew minn dak il-proċess.

Jiena naħseb li min diġà għadda mill-proċess jista' jagħtina idea ta' kif wieħed jista' jintegra ruħu fis-soċjetà tagħna.

Mentri min għadu hemm jista' jgħidilna x'qiegħed jagħmel bħalissa.

Jiena kont qiegħda nitkellem mal-Ministru li qalli li qed isiru xi – u din naħseb li hija importanti ħafna - xogħolijiet ta' refurbishment f'dawn iċ-ċentri ta' detenzjoni.

Meta morna aħna dawn ix-xogħolijiet kienu għadhom ma bdewx.

Għalhekk importanti li naraw xi żviluppi kien hemm minn mindu morna aħna.

CLAUDETTE BUTTIGIEG: Ħalli nagħmel korrezzjoni żgħira.

Fil-fatt aħna rajna x-xogħol li kien beda jsir fil-Lyster Barracks.

Is-sular ta' isfel kien qiegħed jiżżarma biex isir it-tibjid u x-xogħolijiet meħtieġa.

F'dik l-area naturalment ma kienx hemm immigranti u għalhekk nimmaġina li ma ġarax ħsara imma naf li fl-areas l-oħra, fejn kien hemm l-immigranti, ġratilhom il-ħsara.

THE CHAIRPERSON: Nixtieq ngħid li bagħatitilna Dr Elaine Burmingham, ir-Research Analyst tagħna, u minn hawnhekk nixtieq insellmilha għax tinsab ma tiflaħx imma xorta waħda qiegħda ssegwi din il-laqgħa.

Dr Burmingham qaltilna li għandna nkellmu lill-Kummissarju għar-Refuġjati fil-laqgħa li jmiss għaliex dan jista' jagħtina insight tas-sitwazzjoni.

Jiena naħseb li qabel ma nibdew niddiskutu huwa importanti li nħarsu lejn il-liġi tagħna ħalli naraw din xi tgħid fuq id-detenzjoni.

U allura naħseb li huwa kompitu tagħna li nħarsu lejn il-liġijiet ħalli meta nkunu qegħdin nitkellmu ma' min qiegħed fuq il-liġi, aħna nkunu ppreparati bil-mistoqsijiet tagħna u nagħmlu biċċa xogħol tajba.

Min-naħa tiegħi ma naħsibx li għal-lum fadlilna xi affarijiet oħra x'niddiskutu għaliex il-laqgħa tal-lum aktar kienet fuq kif se nistradaw ix-xogħol tagħna milli fuq affarijiet li nistgħu nagħmlu llum peress li għad jonqos li jiġu xi nies ħalli jagħtuna aktar informazzjoni.

Kif tafu s-Segretarju tagħna tana kopja tal-Minuti Informali tal-viżita li għamilna f'Lyster Barracks u jekk hemm xi ħaġa li xi ħadd irid iżid magħhom jista' jitkellem issa.

Jiena li nista' ngħid hu li hemm realtà tremendament differenti milli forsi wieħed jobsor meta qatt ma jkun resaq lejn detention centre.

Kienet xi ħaġa tajba li bħala Kumitat ħadna d-deċiżjoni li mmorru nżuru d-detention centres qabel ma nibdew nitkellmu fuqhom.

Inħoss li jekk ma tkunx sensittiv għar-realtà vera ta' min qiegħed jgħix f'dawn il-kondizzjonijiet, ftit li xejn tkun tista' titkellem fuqhom.

Ovvjament aħna qatt ma nistgħu nħossu dak li għaddew minnu dawn in-nies imma għallinqas meta mmorru naraw b'għajnejna stess inkunu f'atmosfera totalment differenti.

Jien inħoss li s-sitwazzjoni tal-immigrazzjoni hija sfortuna kbira għal min ikun qed jgħixha għaliex hija sitwazzjoni li tibda minn disperazzjoni li jkollu dak li jkun biex isib ħajja aħjar.

Sfortunatament hemm ħafna kwestjonijiet li aħna rridu nħarsu lejhom għaliex inti għandek persuni bi bżonnijiet differenti.

Għandek familji li l-bżonnijiet tagħhom huma differenti minn dak ta' individwu waħdu.

Għandek imbagħad il-minuri li m'hemmx dubju li rridu nieħdu ħsiebhom.

Il-Ministru qalli li – imbagħad inkunu nistgħu nitkellmu fuq din il-biċċa xogħol ma' min jiġi jirrappreżenta lill-Ministeru - qed isiru sforzi sabiex l-unaccompanied minors ma jibqgħux jiġu detained imma jitpoġġew mal-familji.

Aħna qegħdin nitolbu wkoll l-għajnuna tal-United Nations u allura rridu nikkombinaw dawn iż-żewġ affarijiet f'daqqa biex mhux issir policy li ma tistax tiġi attwata imma li naħdmu id f'id.

Rigward din il-biċċa nkunu nistgħu nitkellmu wkoll ma' min jiġi jkellimna f'isem il-Ministeru.

Xi ħaġa oħra importanti li nħarsu lejha bi preparazzjoni għal-laqgħat li ġejjin, hija dik tal-best practises li jeżistu f'pajjiżi oħrajn.

Naf li hemm dokumenti varji dwar dan.

Pereżempju kont qiegħda nara dokument Ingliż imma hemm oħrajn fuq il-best practises fejn tidħol id-detention in general u anke detention speċifika bħal pereżempju l-juvenile detention jew id-detentions tal-unaccompanied minors.

Jiġifieri jekk aħna niġu ppreparati b'dak il-mod naħseb li nkunu nistgħu nagħmlu biċċa xogħol tajba.

CLAUDETTE BUTTIGIEG: Sinjura President, xtaqt insemmi żewġ affarijiet żgħar.

Jiena naħseb li kien hemm differenza kbira bejn l-ewwel żjara u t-tieni żjara li għamilna fiż-żewġ detention centres.

Naħseb li l-Kumitat kollu jaqbel li fl-ewwel żjara lanqas ħadd ma kien jaf li morna mentri t-tieni darba saret taf Malta kollha.

U allura nixtieq li forsi nisimgħu x'kienet id-differenza u għaliex ġara dak li ġara.

Jiena għadni s'issa ma nistax nifhem għalfejn ġara hekk.

Xi ħaġa li lili kkonfonditni daqsxejn hu kif saret l-investigazzjoni u sar ir-rapport imma lilna ħadd ma talabna biex nagħtu l-veduta tagħna ta' dak li rajna meta konna qegħdin hemmhekk.

Ġie mitlub minna sabiex nagħtu statement ta' dak li rajna.

CLAUDETTE BUTTIGIEG: Lili ħadd ma talabni xejn.

THE CHAIRPERSON: Irċevejna email mingħand is-Segretarju tagħna u ntbagħtet lil kulħadd.

CLAUDETTE BUTTIGIEG: Lili ħadd ma talabni biex nagħti statement.

U safejn naf jien lanqas l-Onor.

Jason Azzopardi ma rċeviha.

Jien ma tajt statement lil ħadd.

THE CHAIRPERSON: Mela rridu naraw x'ġara għax intlabna biex nagħtu statement u jien irċevejtha dik l-email.

Irridu niċċekkjaw ftit ħalli naraw min irċeviha u min ma rċevihiex.

Jien min-naħa tiegħi ma ħassejtx li għandi nibgħat statement għax dakinhar kelli xogħol ieħor fil-Qorti u kont wasalt hemmhekk tard.

Fil-fatt wasalt hemmhekk eżatt x'ħin ħriġtu intom mill-barracks u meta kont se nidħol ħdejkom qaluli li jkun aħjar jekk ma nidħolx.

U allura min-naħa tiegħi ma stajt nagħti evidenza ta' xejn fuq x'ġara ġewwa.

Jien kont bl-impressjoni li min kien preżenti ta l-kontribuzzjoni tiegħu.

Mela rrid nara x'ġara imma lili s-Segretarju bagħat jgħidli żgur biex nagħmilha u safejn naf jien intom kontu copied.

Jekk m'għandna xejn iktar x'inżidu nistgħu nieqfu hawnhekk.

Naħseb li l-aħjar li nħallu f'idejn is-Segretarju sabiex jara mas-Sur Scicluna meta hi l-aħjar data li nistgħu nlaqqgħu l-Kumitat biex kemm jista' ikun ma naħbtux ma' kumitati oħra.

Grazzi ħafna.

Fis-7:15 p.m. il-Kumitat aġġorna għal data oħra li kellha titħabbar aktar tard.

Proceedings, agenda, minutes and transcripts of the parliamentary committees soc


KUMITAT PERMANENTI DWAR L-AFFARIJIET SOĊJALI

LAQGĦA NRU 22

It-Tlieta , 25 ta' Marzu 2014

Il-Kumitat Permanenti dwar l-Affarijiet Soċjali ltaqa' fil-Palazz, il-Belt Valletta, fis-6.52 p.m.

L-Onor.

Deborah Schembri, President tal-Kumitat, ippresediet.

PREŻENTI: L-Onor.

Il-President tal-Kumitat qalet it-talba.

Il-Minuti tal-Laqgħa Nru. 14 li saret nhar it-Tlieta, 10 ta' Diċembru 2013 ġew konfermati.

Iċ-Chairperson poġġiet fuq il-Mejda tal-Kamra:

Dok 17 – Email datata 18 ta' Marzu 2014 mibgħuta minn Lynsey Schembri mill-PKF Malta dwar studju li qiegħed jiġi mħejji minn din l-istess għaqda.

Dok 18 - Rapport dwar studji li saru mill-Ombudsman matul is-snin dwar iċ-ċentri ta' detenzjoni f'pajjiżna

Detention u Open Centres - Diskussjoni dwar is-sitwazzoni f'Malta

Iċ-Chairperson tal-Kumitat semmiet kif il-Kumitat, biex ikun jista' jiddiskuti d-detention centres beda fit-triq it-tajba meta mar jagħmel xi żjarat proprju f'dawn iċ-ċentri.

Issa hemm bżonn li jibdew isiru taħditiet speċifiċi ma' min qiegħed iwettaq id- detention policy ħalli l-Kumitat jibda jara x'kien hemm s'issa, x'qed isir issa u x'beħsiebu jinbidel minn dak li hemm s'issa.

B'hekk dan il-Kumitat ikun jista' jibda jidħol aktar fid-dettall fuq il-liġijiet u l-proċeduri li jikkonċernaw dan is-suġġett.

L-Onor.

Buttigieg semmiet l-importanza li f'xi ħin il-Kumitat għandu jistieden lill-NGOs li qegħdin jaħdmu f'dan il-qasam għaliex dawn l-għaqdiet għandhom relazzjoni tajba ħafna mal-immigranti u għalhekk jistgħu jkunu s-sors ewlieni ta' informazzjoni fuq dan il-qasam.

L-Onor.

Chris Fearne staqsa jekk huwiex possibbli li l-Kumitat jitkellem ma' rappreżentanti tal-immigranti li huma refuġjati f'pajjiżna jew li qed jistennew dan l-istatus peress li l-istorja ta' dawn in-nies hija differenti ħafna minn dak li naħsbu aħna jew minn kif ipinġuha fil-media.

Iċ-Chairperson talbet biex fil-laqgħa li jmiss ikun mistieden ukoll il-Kummissarju għar-Refuġjati.

Semmiet l-importanza li l-Kumitat iħares lejn il-liġi tagħna biex jara xi tgħid dwar id-detenzjoni.

Importanti wkoll li l-Kumitat iħares lejn il-best practises li jeżistu f'pajjiżi oħrajn.

Fl-aħħarnett l-Onor.

Buttigieg semmiet kif waqt it-tħejjija tar-rapport ta' inkjesta dwar l-inċidenti li nqalqgħu fil-Lyster Barracks ħadd ma avviċina lill-Membri sabiex jagħtu l-veduti tagħhom fuq dak li raw.

Madankollu ċ-Chairperson irrimarkat li kienet intbagħtet lilhom email mingħand is-Segretarju ta' dan il-Kumitat wara li rċieva talba mingħand il-Bord ta' Inkjesta għall-istatements min-naħa tal-Membri li kienu preżenti għal dik il-viżita.

U għalhekk talbet lis-Segretarju sabiex isib din l-email.

Wara kien hemm diskussjoni.

Fis-7:15 p.m. il-Kumitat aġġorna għal data oħra li kellha titħabbar aktar tard.

SKRIVAN TAL-KUMITAT

PRESIDENT TAL-KUMITAT

Proceedings, agenda, minutes and transcripts of the parliamentary committees docx


KUMITATI TAL-KAMRA TAD-DEPUTATI

KUMITAT PERMANENTI DWAR IS-SAĦĦA

AVVIŻ

Laqgħa Nru 1

L-Erbgħa, 26 ta' Marzu 2014 fis-6:30 p.m.

L-Onor.

Etienne Grech, President tal-Kumitat Permanenti dwar is-Saħħa, javża li l-Kumitat se jiltaqa' nhar l-Erbgħa, 26 ta' Marzu 2014 fis-6:30 p.m. filKamra tal-Kumitati fil-Palazz, il-Belt, b'din l-aġenda:

Indirizz mill-Kelliem Ewlieni għas-Saħħa l-Onor Claudio Grech.

Indirizz mil-Ministru għas-Saħħa, l-Onor Godfrey Farrugia.

Sottomissjonijiet ta' suġġetti li ser jiġu diskussi fil-laqgħat li ġejjin.

Is-sostenibilità fl-iskema tas-saħħa għall-kulħadd f'Malta u f'Għawdex.

Affarjiet oħra.